Diari Oficial de la Generalitat Valenciana


Sumari del DOGV 988, del 20-01-1989 (1989/800924)

DECRET LEGISLATIU de 16 de gener de 1989, del Consell de la Generalitat Valenciana, pel qual es aprovat el Text Refós de la Llei de Consells Escolars de la Comunitat Valenciana.
---------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/dlg/1989/01/16/(1)**

### Versions

 04/06/2010 - Actualitat  Text inicial: 20/01/1989 - 03/06/2010 

### Dades del document

Número de DOGV
:   988

Data del DOGV
:   20-01-1989

Secció del DOGV
:   DISPOSICIONS GENERALS

Número del document
:   1989/800924


Data del document
:   16-01-1989

Organisme emissor
:   Conselleria d'Economia i Hisenda

Tipus de document
:   Decret legislatiu

Correcció d'errades

Anàlisi jurídica

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

 

**Última revisió 04.06.2010**

 

**Decret Legislatiu de 16 de gener de 1989, pel qual s’aprova el Text Refòs de la Llei de Consells Escolars de la Comunitat Valenciana** ****[1]****

 

**[(DOCV núm. 988 de 20.01.1989)](http://www.docv.gva.es/datos/1989/01/20/pdf/1989_800924.pdf) Ref. 0137/1989**

 

La disposició final primera de la Llei 7/1988, de 22 de desembre, per la qual és modificada la Llei de la Generalitat Valenciana 11/1984, de 31 de desembre, de Consells Escolars de la Comunitat Valenciana, autoritza el Consell de la Generalitat Valenciana perquè, a proposta del conseller de Cultura, Educació i Ciència, aprove per Decret un Text Refós de la Llei de Consells Escolars de la Comunitat Valenciana.

En compliment d’aquesta autorització s’ha procedit a redactar el Text Refós, i a adequar els preceptes no derogats de la Llei 11/1984, de 31 de desembre, amb les modificacions introduïdes amb la regulació nova establerta en la Llei 7/1988, de 22 de desembre. En aquesta Llei són regulades les demandes socials de participació i es dóna cobertura legal a un dels principis rectors de la política educativa del Consell de la Generalitat Valenciana: la participació de la societat en l’ensenyament.

D’aquesta manera s’adequa la legislació autonòmica als preceptes establerts en la Llei Orgànica 8/1985, de 3 de juliol, Reguladora del Dret a l’Educació, la qual és orientada a la modernització i a la racionalització dels trams bàsics del sistema educatiu espanyol, segons estableix l’article 27 de la Constitució.

En atenció d’aquests motius, a proposta del conseller de Cultura, Educació i Ciència i amb la deliberació prèvia del Consell de la Generalitat Valenciana, en la sessió celebrada el dia 16 de gener de 1989,

 

DECRETE

 

**Article únic**

D’acord amb el que estableix la disposició final primera de la Llei de la Generalitat Valenciana 7/1988, de 22 de desembre, per la qual és modificada la Llei 11/1984, de 31 de desembre, de Consells Escolars de la Comunitat Valenciana, és aprovat el Text Refós de la Llei de Consells Escolars de la Comunitat Valenciana, el qual s’inserta a continuació:

 

Text refós de la Llei de Consells Escolars de la Comunitat Valenciana

 

TÍTOL I. Disposicions generals

 

**Article 1**

Es objectiu d’aquesta Llei instrumentar la participació efectiva de tots els sectors socials afectats en la programació general de l’ensenyament dins l’àmbit de la Comunitat Valenciana, mitjançant els òrgans col·legiats següents, que son creats i regulats amb aquesta finalitat:

- El Consell Escolar Valencià ****[2]****

- Els Consells Escolars Territorials.

- Els Consells Escolars Municipals.

 

**Article 2**

La programació general de l’ensenyament a la Comunitat Valenciana comprendrà els aspectes següents:

1. Determinació específica dels lloes escolars que hagen de crear-se, substituir-se o suprimir-se a les comarques, als municipis o a les zones de la Comunitat Valenciana, per tal d’aconseguir l’accés de tots els valencians a nivells educatius i culturals que els hi permeta la seua realització personal i social.

2. Elaboració dels programes escolars i de les orientacions pedagògiques generals en els nivells obligatoris dins del marc dels ensenyaments mínims establerts per l’Estat.

3. Desplegament de les accions compensatòries de caràcter educatiu necessàries per a corregir i superar les desigualtats derivades del context econòmic, social i cultural de l’alumne.

4. Promoció de la consciència d’identitat i dels valors històrics i culturals del poble valencià mitjançant el coneixement de la cultura pròpia, i especialment l’aplicació de la Llei de la Generalitat Valenciana 4/1983, de 23 de novembre, d’ús i Ensenyament del Valencià.

5. Diagnòstic i fixació de prioritats en l’atenció de les necessitats reals de l’ensenyament per a millorar-ne la qualitat en els aspectes més essencials.

6. Determinació d’objectius relatius a la ubicació, construcció i renovació dels Centres docents, a la política de personal, a l’organització de l’ensenyament i a la renovació pedagògica.

7. Realització gradual d’un model d’educació democràtica, científica, crítica, operatòria, polivalent, alliberadora i no discriminatòria per raó de sexe, a la qual tinguen accés igualitàriament tots els alumnes de la Comunitat Valenciana.

 

**Article 3**

El Consell de la Generalitat Valenciana, amb la participació dels sectors socials representats en els Consells Escolars que crea i regula aquesta Llei, programarà anualment l’assignació de recursos materials i humans dedicats a la satisfacció de les necessitats educatives, tenint en compte la xarxa de Centres públies i l’oferta de llocs gratuïts feta pels Centres concertats.

 

TÍTOL II. Dels Consells Escolars de la Comunitat Valenciana

 

CAPÍTOL I. El Consell Escolar Valencià ****[3]****

 

**Article 4**

El Consell Escolar Valencià és el superior òrgan consultiu i de participació social en la programació general de l’ensenyament a la Comunitat Valenciana.

 

**Article 5**

El Consell Escolar Valencià serà consultat preceptivament en els assumptes següents:

a) Les bases i els criteris bàsics per a la programació general de l’ensenyament a la Comunitat Valenciana a què fa referència l’article segon.

b) La programació anual de recursos materials i humans a què fa referència l’article tercer.

c) Els criteris de contingut dels Projectes de Llei que en matèria educativa el Consell de la Generalitat Valenciana es proposarà remetre a les Corts Valencianes per ser aprovats.

d) Els criteris bàsics dels Reglaments Generals elaborats en execució de les Lleis que en matèria educativa aproven les Corts Valencianes.

e) Els criteris per a les actuacions en matèria de compensació educativa entre les diverses zones o comarques de la Comunitat Valenciana.

f) La determinació de les característiques pròpies que han de tenir els Centres docents valencians, sense perjudici dels requisits mínims fixats per l’Estat.

g) Reforma dels programes i de les orientacions didàctiques en ordre a incrementar la promoció de la consciència de la identitat i els valors històrics i culturals del poble valencià.

h) Qualsevol altre assumpte que li sotmeta a consulta la Conselleria de Cultura, Educació i

Ciència.

 

**Article 6**

El Consell Escolar Valencià, a iniciativa pròpia, podrà elevar a la Conselleria de Cultura, Educació i Ciència propostes en relació amb els assumptes a què es refereix l’article anterior i també sobre els següents:

a) Compliment de les normes legals en els Centres públics i privats.

b) Orientacions pedagògiques i metodo-lògiques.

c) Renovació pedagògica.

d) Formació i perfeccionament del professorat.

e) Avaluació del rendiment escolar.

f) Règim dels Centres docents.

g) Qualsevol altre tema relacionat amb la qualitat de l’ensenyament i amb els altres drets de la persona reconeguts en la Constitució.

h) Política de personal.

 

**Article 7**

El Consell Escolar Valencià elaborarà anualment un informe sobre la situació del sistema educatiu a la Comunitat Valenciana.

El Consell Escolar Valencià es reunirà, almenys, dues vegades a l’any amb caràcter preceptiu, i sempre que ho sol·licite un terç dels seus components.

 

**Article 8. Membres del Consell Escolar de la Comunitat Valenciana** ****[4]******)**

1. En el Consell Escolar de la Comunitat Valenciana, el president o la presidenta serà nomenat per decret del Consell, a proposta del conseller o de la consellera competent en matèria d’educació, d’entre els membres del dit Consell Escolar, formulada després d’haver-ho comunicat al Consell Escolar de la Comunitat Valenciana.

2. El Consell Escolar de la Comunitat Valenciana estarà integrat per:

a) Representants del professorat, que seran designats per les organitzacions sindicals en atenció a la seua representativitat en l’àmbit de la Comunitat Valenciana i respectant, en tot cas, la proporcionalitat entre les distintes ensenyances i etapes educatives i, també, entre els sectors públic i privat de l’ensenyança.

b) Representants dels pares i mares de l’alumnat, que seran designats per les confederacions o federacions de pares i mares d’alumnes, d’acord amb la seua representativitat, en funció del nombre d’afiliats i afiliades, i respectant la proporcionalitat entre els sectors públic i privat de l’ensenyança.

c) Representants de l’alumnat, que seran designats per les organitzacions d’alumnes de major representativitat, en funció del nombre d’afiliats i afiliades, i respectant la proporcionalitat entre els sectors públic i privat de l’ensenyança.

d) Representants del personal administratiu i de servicis dels centres docents, la designació del qual serà realitzada per les organitzacions sindicals de major representativitat en el sector.

e) Representants dels titulars dels centres privats, corresponent la seua designació a les organitzacions empresarials de l’ensenyança amb major representació.

f) Les organitzacions sindicals de treballadors més representatives.

g) Les organitzacions empresarials més representatives.

h) Representants de les entitats locals, la representació de les quals serà designada per la Federació Valenciana de Municipis i Províncies.

i) Representants de les universitats valencianes, respectant la proporcionalitat entre públiques i privades.

j) Les persones de reconegut prestigi en el camp de l’educació, designades pel conseller o la consellera competent en matèria d’educació.

k) L’administració educativa autonòmica, els representants del qual seran designats pel conseller o la consellera competent en matèria d’educació.

l) Representants del personal que exercisca funcions de formació del professorat, dependent de l’administració educativa, designat pels titulars de les direccions generals amb competències en formació del professorat.

m) El president o la presidenta de l’Acadèmia Valenciana de la Llengua o persona en qui delegue.

n) El defensor o la defensora del discapacitat de la Comunitat Valenciana o persona en qui delegue.

o) Representants dels directors i les directores de centres educatius de les diferents ensenyances i etapes educatives no universitàries, la designació de les quals correspondrà a l’administració educativa.

p) La Inspecció d’Educació, els representants de la qual seran designats per l’administració educativa.

q) Un o una representant designat pel Consell de la Joventut de la Comunitat Valenciana.

r) El personal que exercisca funcions en la Unitat d’Educació per a la Salut, la representació de la qual serà designada pel conseller o la consellera competent en matèria de salut.

s) El personal que exercisca funcions vinculades amb la integració de l’alumnat procedent d’altres països, la representació del qual serà designada pel conseller o la consellera competent en matèria d’immigració.

3. El Consell, a proposta del conseller o la consellera competent en matèria d’educació, aprovarà les normes sobre estructura, funcionament i nombre de membres del Consell Escolar de la Comunitat Valenciana. En tot cas, la proposta tindrà en compte les limitacions següents:

a) La representació a què es referixen els apartats a i d mai serà en conjunt inferior al 20% dels membres del Consell Escolar de la Comunitat Valenciana.

b) La corresponent als apartats b i c serà conjuntament, almenys, el 20% dels membres del Consell Escolar de la Comunitat Valenciana.

c) La representació a què es referix l’apartat k mai serà inferior al 15% dels membres del Consell Escolar de la Comunitat Valenciana.

d) La corresponent als apartats o i p serà conjuntament, almenys, el 10% dels membres del Consell Escolar de la Comunitat Valenciana.

4. La duració del mandat dels membres del Consell Escolar de la Comunitat Valenciana serà de quatre anys. En cas que es produïren vacants justificades, estes es cobriran, seguint el mateix mecanisme de la primera designació, en un termini no superior a un mes.

 

CAPÍTOL II. Dels Consells Escolars Territorials

 

**Article 9**

Per tal de possibilitar la participació democràtica en la programació de l’ensenyament d’aquells assumptes concrets la competència dels quals recau sobre òrgans delegats o perifèrics de la Conselleria de Cultura, Educació i Ciència, es crearan i constituiran Consells Escolars Territorials, d’àmbit comarcal o de zona, amb anàleg caràcter consultiu al del Consell Escolar Valencià.

 

**Article 10**

Reglamentàriament es determinaran les competències, l’estructura, el funcionament i el nombre de components dels diversos Consells Escolars Territorials que en alló relacionat a llurs membres tindrà en compte el punt 2 de l’article vuité.

 

CAPÍTOL III. Dels Consells Escolars Municipals

 

**Article 11**

U. Als Municipis de la Comunitat Valenciana es constituirà un Consell Escolar Municipal com a òrgan de participació en la programació i el control de l’ensenyament per part de la comunitat local.

Dos. Als Municipis on només hi haja un Centre escolar, siga quin siga el nombre d’unitats, serà potestativa la constitució del Consell Escolar Municipal a què es refereix l’apartat anterior.

Tres. Als Municipis d’elevat nombre d’habitants, o amb gran dispersió geogràfica dels seus nuclis de població, es podran constituir Consells Escolars de Districte, d’acord amb la territorialització escolar prèviament convinguda entre la Conselleria de Cultura, Educació i Ciència i els Ajuntaments afectats.

 

**Article 12**

Els Consells Escolars Municipals, el President dels quals serà l’Alcalde de l’Ajuntament o Regidor en qui delegue, estaran integrats per:

a) Els pares, els professors, els alumnes i el personal administratiu i de serveis, designats per llurs organitzacions sindicals o associacions sempre que estiguen constituïdes, en atenció a llur representativitat.

b) Un regidor delegat de l’Ajuntament.

c) Els directors de Centres públics, elegits per i entre ells.

d) Els titulars de Centres privats elegits per i entre ells.

e) Els representants de les Associacions de Veïns, en proporció a llur representativitat.

f) L’Administració educativa.

g) Els representants de les organitzacions sindicals més representatives.

h) Els Presidents de tots els Consells Escolars del districte, si aquests s’havien constituït.

 

**Article 13**

U. Els Consells Escolars Municipals seran consultats preceptivament en les matèries següents:

a) Elaboració de propostes i sol·licituds d’ubicació, construcció i renovació de Centres docents i unitats escolars dins el terme municipal.

b) Actuacions i disposicions municipals relatives a l’ensenyament amb incidència en matèries tals com educació especial, escolarització de marginats, activitats complementàries i extraescolars i ensenyaments no reglats.

c) Fixació, distribució i gestió dels recursos que en matèria educativa correspon d’invertir als Ajuntaments i aquells fons que discrecionalment s’inclouen en els pressupostos municipals per a accions educatives.

d) Constitució de patronats o instituts municipals d’educació.

e) Proposta de conveni i acords per a millorar la prestació del servei educatiu.

Dos. Els Consells Escolars Municipals podran demanar informació de l’administració educativa i de les autoritats locals sobre qualsevol matèria que efecte l’educació en l’àmbit municipal i, especialment, sobre el rendiment escolar.

 

**Article 14. Informes, reunions i mandat dels consells escolars municipals** ****[5]****

1. El Consell Escolar Municipal podrà, a iniciativa pròpia, elevar un informe l’administració competent sobre les qüestions relacionades en l’article anterior.

2. El Consell Escolar Municipal elaborarà anualment un informe sobre la situació de l’educació en el municipi respectiu.

3. El Consell Escolar Municipal es reunirà, almenys, tres vegades a l’any amb caràcter preceptiu i sempre que ho sol·licite un terç dels seus components.

4. El mandat dels membres del Consell Escolar Municipal serà de quatre anys i les vacants que es puguen produir es cobriran pel mateix mecanisme pel qual es van designar.

 

**Article 15**

Reglamentàriament es determinarà l’estructura, el funcionament i el nombre de components dels Consells Escolars Municipals i de Districte, atenent la població escolar, dispersió o concentració d’aquesta, circumstàncies geogràfiques, etc. En lot cas la representació a la qual es refereix l’apartat b) de l’article dotze suposarà almenys el 60% dels membres del Consell Escolar Municipal.

 

DISPOSICIÓ DEROGATÒRIA

 

Queden derogades totes les disposicions que contradiguen o resulten incompatibles amb aquest Decret Legislatiu.

 

DISPOSICIÓ FINAL

 

El Consell de la Generalitat Valenciana i la Conselleria de Cultura, Educació i Ciència, queden autoritzats, en les matèries de la competència respectiva, perquè dicten les disposicions necessàries per al desplegament i l’aplicació d’aquest Decret Legislatiu.

 

València, 16 de gener de 1989.

 

El President de la Generalitat

JOAN LERMA I BLASCO

 

El Conseller de Cultura, Educació i Ciència,

CEBRIA CISCAR I CASABAN

 

 

---

****[1]****Redactat conformement a la **[correcció d'errades](http://www.docv.gva.es/index.php?id=26&sig=0401/1989&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D0401/1989)** publicada en el DOCV núm. 1.015, de 28 de febrer de 1989 - Ref. Base de dades 0401/1989.

****[2]****El Consell Escolar Valencià passa a denominar-se Consell Escolar de la Comunitat Valenciana, d'acord amb l'article únic de la **[Llei 6/2010, de 28 de maig](http://www.docv.gva.es/index.php?id=26&sig=006324/2010&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DLlei%26SOLO_NUMERO_DISPOSICION%3D6%26ANYO_DISPOSICION%3D2010)**, de la Generalitat, de modificació del Text Refós de la Llei de Consells Escolars (DOCV núm. 6281 de 3 de juny de 2010) Ref. Base de dades 006324/2010.

****[3]****Ibídem.

****[4]****Redacció que en fa la **[Llei 6/2010, de 28 de maig](http://www.docv.gva.es/index.php?id=26&sig=006324/2010&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DLlei%26SOLO_NUMERO_DISPOSICION%3D6%26ANYO_DISPOSICION%3D2010)**.

****[5]****Ibídem.


Còpia Permalink ELI